આપે એ પણ ખરૂં કહ્યું કે પ્રકૃતિના (કે ઇશ્વરના સ્વયંના) નિયમથી વિરૂદ્ધ ચાલવું સ્વયં ઇશ્વરના હાથમાં પણ નથી. હા, ઘણી વખત ન સમજાયેલી ઘટનાઓને અલૌકિક ઘટનાનું નામ આપી દેવાય છે. પરંતુ તે આપણા જ્ઞાનની સીમા છે. કોઇ દૂરસુદૂર જંગલમાં જ રહેલા અને કદીપણ સુધરેલા સમાજમાં ન આવેલા વ્યક્તિને પ્રથમ વખત અત્યારની આધુનિક સામગ્રીઓ બતાવવામાં આવે તો તે કદાચ બાઘો બની તેને ઇશ્વરનો બહુ મોટો ચમત્કાર જ માની લે.